Document ID: 31977R1496

ΚΑΝΟΝΙΣΜΟΣ (ΕΟΚ) αριθ. 1496/77 ΤΗΣ ΕΠΙΤΡΟΠΗΣ της 4ης Ιουλίου 1977 περί των ανακοινώσεων μεταξύ των Κρατών μελών και της Επιτροπής στον τομέα των μεταξοσκωλήκων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 845/72 του Συμβουλίου, της 24ης Απριλίου 1972, "περί ειδικών μέτρων για την προώθηση της εκτροφής μεταξοσκωλήκων"(1), και ιδίως το άρθρο 4,
τον κανονισμό (ΕΟΚ) αριθ. 867/77 του Συμβουλίου, της 26ης Απριλίου 1977, "περί καθιερώσεως συμπληρωματικής ενισχύσεως στον τομέα των μεταξοσκωλήκων για την περίοδο 1977/1978"(2), και ιδίως το άρθρο 5,
Εκτιμώντας:
ότι για να εξασφαλισθεί η καλή λειτουργία του καθεστώτος που προβλέπεται στους κανονισμούς (ΕΟΚ) αριθ. 845/72 και (ΕΟΚ) αριθ 867/77, πρέπει να προβλεφθεί ότι ορισμένα δεδομένα σχετικά με την κατάσταση της παραγωγής και την πληρωμή των ενισχύσεων αυτών θα ανακοινώνονται κανονικά από τα παράγοντα Κράτη μέλη στην Επιτροπή-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λίνου και Καννάβεως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Όσον αφορά την ενίσχυση που αναφέρεται στο άρθρο 2 παράγραφος 1 του κανονισμού (ΕΟΚ) αριθ. 845/72 και τη συμπληρωματική ενίσχυση που αναφέρεται στο άρθρο 1 του κανονισμού (ΕΟΚ) αριθ. 867/77, τα παράγοντα Κράτη μέλη ανακοινώνουν στην Επιτροπή για κάθε μία από τις ενισχύσεις αυτές:
1. Κατά τη διάρκεια του δευτέρου μηνός που έπεται εκείνου της τελευταίας προθεσμίας για την κατάθεση της αιτήσεως ενισχύσεως:
α) τον αριθμό των αιτήσεων ενισχύσεως οι οποίες έχουν υποβληθεί κατά την τρέχουσα περίοδο,
β) τον αριθμό των σποροκυτίων, τα οποία αποτελούν το αντικείμενο των αιτήσεων που αναφέρονται στην περίπτωση α),
γ) την ποσότητα των κουκουλίων που έχουν παραχθεί από τους σπόρους αυτούς.
2. Κατά τη διάρκεια του μηνός που έπεται εκείνου εντός του οποίου πρέπει να ολοκληρωθεί η καταβολή της παρεχομένης για την περίοδο ενισχύσεως, ο αριθμός των κυτίων για τα οποία αντίστοιχα:
α) έχει εγκριθεί το δικαίωμα ενισχύσεως,
β) δεν έχει αναγνωρισθεί το δικαίωμα ενισχύσεως,
γ) ενδεχομένως το δικαίωμα ενισχύσεως δεν έχει ακόμη εγκριθεί.
Άρθρο 2
Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 4 Ιουλίου 1977.

Labels: 12
19
6